**Mallin nimi:** Oman elämän polku

**Mallin tavoite:** Tavoitteena on, että opiskelija hahmottaa **mistä on tulossa ja minne menossa.** Tarkoituksena on tehdä näkyväksi eri elämänvaiheita ja niiden liittymistä toisiinsa, ei erillisinä osina vaan kokonaisuutena, jossa ihminen kasvaa ja kehittyy omaa polkuaan pitkin. Opiskelija kuvaa oman elämän polkunsa kronologisesti aikajanan avulla lapsuudesta tähän päivään ja ajatuksiaan aikuisuudesta. Polkutehtävää voidaan käyttää apuna koko kolmen vuoden ajan opintojen ohjauksessa ja henkilökohtaisessa ammatillisen identiteetin kehittymisessä.

**Mallin toteuttaminen käytännössä:**   
Valitse 3 eriväristä A4-paperia. Värivalinnat kuvaavat lapsuuttasi, tätä hetkeä sekä tulevaisuutta.   
Yhdistä papereista jatkumo, jonka keskelle aloitat polkusi piirtämisen (ks. malli).

1. Polun sisälle tulevat ikävuodet ja karkea jako eri ikävaiheiden mukaan.   
   **Polun yläpuolella** kuvaat henkilökohtaista elämääsi, sen tapahtumia ja merkittäviä asioita ja hetkiä.  
   **Polun alapuolelle** kirjoitat opiskeluun ja ammatin valintaan liittyviä tapahtumia, tuntemuksia, kokemuksia jne.
2. Voit piirtää kuvia, kirjoittaa tekstiä, tehdä kaavioita selvittämään asioiden syy-seuraus-suhteita jne. Mikä tuntuu omimmalta tavalta kuvata ja selittää asioita.   
   Huom! Kirjoita niitä asioita, joita haluat tai koet miellyttäväksi jakaa, sisältö ON vapaa.

|  |  |  |
| --- | --- | --- |
|  |  |  |
| lapsuus ja kouluikä  n. 0–15 v. | nuoruus/aikuisuus/opiskelu  16–n. 25 v. | työelämä  – ajatuksia tulevaisuudesta 30 v., 40 v., 50 v. |
|  |  |  |